label_title: Обсада на Сараево
label_desc: Обсадата на Сараево (на бошняшки и хърватски: "Opsada Sarajeva"; ) е обсада на столицата на Босна и Херцеговина. Това е най-дългата обсада на столица в съвременната история. След като първоначално е обсаден от войски на Югославската народна армия, Сараево впоследствие е обсаден и от войските на Република Сръбска в периода от 5 април 1992 г. до 29 февруари 1996 г. по време на войната в Босна и Херцеговина. Обсадата е три пъти по-дълга от тази на Сталинград и над година по-дълга от тази на Ленинград.